**SZENTJOBB KÖZSÉG HELYI TANÁCSA**

JEGYZŐKÖNYV

A 2021 január 8-ai, a szentjobbi helyi tanács rendes havi gyűlése, melyet a polgármester, az 1/2021 számú rendeletével hívott össze, a polgármesteri hivatal gyűléstermébe 1100 órára, a járványügyi intézkedések betartásának figyelembevételével.

A gyűlésen a következő tanácsosok vannak jelen**:**

**Zatykó Stefan Adalbert**

**Braun László**

 **Kiss István Mátyás**

**Kiss Stefan Alexandru**

 **László Sándor**

 **Erdei Danut-Eugen**

 **Buzas Ioan-Nicolae**

 **Török Ianos**

 **Molnár József**

**Opre Viorel-Florian.**

Igazoltan hiányzott: **Kubola -Pénzes Ida-Krisztina**

A gyűlésen részt vett még hivatalból:

Zatykó Jácint – polgármester

Mela Maria-Elena főjegyző

Borbély Zita könyvelő.

Megállapíttatott, hogy a gyűlés törvényes, 10 tanácsos jelen van a 11-ből.

A gyűlés nyitásaként, a polgármester felkéri Kiss Istvánt, hogy vegye át a gyűlés vezetését és ismertesse a napirendi pontokat, amit meg is tesz.

1. Határozattervezet a napirendi pontok jóváhagyásáról
2. Határozattervezet a 2020 december 21 gyűlés jegyzőkönyvének jóváhagyásáról.
3. Határozattervezet Szentjobb község helyi tanácsának költségvetési hiányának végleges fedezetének jóváhagyásáról.

I. Az első napirendi pont -A napirendi pontok jóvá lettek hagyva 10 igen szavazattal.

 II. A második napirendi pont- a főjegyző a tanácsosok rendelkezésére bocsájtotta a decemberi gyűlés jegyzőkönyvét, a gyűlésvezető elnök szavazásra bocsátotta, 10 igen szavazattal, egyhangúlag jóváhagyta 2. számú határozat.

III. A harmadik napirendi pont: Határozattervezet Szentjobb község helyi tanácsának költségvetési hiányának végleges fedezetének jóváhagyásáról.

 Borbély Zita a könyvelő- pénzügyi tanácsos, ismerteti a 2020-as szakjelentést és határozat javaslatot.

Zatykó István: a szakbizottság tanulmányozta a szakjelentést és nincs hozzáfűzni valója.

László Sándor rámutatott, hogy ez az összeg a könyvelésben hiányként mutatkozik, de ez az összeg ki van fizetve, nem tartozunk senkinek, csak nem jó zsebből lett fizetve, de most rendeződik a dolog.

Kiss István, gyűlés vezető szavazásra bocsátja a javaslatot, amit egyhangúlag, 10 igen szavazattal elfogadva, 3 számú határozat.

VI. Egyebek.

Erdei Danut Eugen: a csanálosi úton fel lesznek-e szerelve a többi táblák is a STOP táblákon kívül?

Zatykó Jácint polgármester, tartja a kapcsolatot a kivitelezővel, most csak STOP táblájuk volt raktáron, de rövidesen lesz a többi is és rövidesen felszerelik.

László Sándor: a vagyon és érdeknyilatkozatokat, és az éves tanácsosi beszámolót le kell-e tenni és mikor?

A főjegyző: a vagyon és érdeknyilatkozatokat le kell tenni mert ezek a2020-as fiskális évre vonatkoznak, a beszámolóval kapcsolatban várja a rendelkezéseket.

Az elnök várja a hozzászólásokat. Senki sem jelentkezik.

Kiss István-Sándor – gyűlésvezető elnök:

A gyűlést bezártnak nyilvánítom. – Köszönöm.